ПРОТОКОЛ № 6
от заседанието на Комисия по правни и институционални въпроси към Пленума на Висшия съдебен съвет, 
проведено на 13 февруари 2017 г.

Днес, 13 февруари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА – отсъства
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева – главен експерт „връзки с обществеността“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно включване на магистрати в Екипа на Министерството на правосъдието за Българското председателство на Съвета на ЕС през 2018 г.
Д Н Е В Е Н   Р Е Д: 

I. ПУБЛИЧНА КОМУНИКАЦИЯ:

1. ОТНОСНО: Информация за органите на съдебната власт – участници в Образователната програма „Съдебната власт – информиран избор и граждански доверие. Отворени съдилища и прокуратури” през учебната 2016/2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение Информацията за органите на съдебната власт участващи в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 г.
1.2. Изпраща Информацията за органите на съдебната власт участващи в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 г. на Министерство на образованието и науката.
1.3. Изпраща Информацията за органите на съдебната власт участващи в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 г., вкл. приложената таблица, до всички органи на съдебната власт, за запознаване, като се предоставя възможност за актуализиране и допълване на данните, при необходимост.
1.4. Изпраща Справката за магистратите и съдебните служители – участници в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 г. на КАК към Съдийската колегия и КАК към Прокурорската колегия, по компетентност.

2. ОТНОСНО: Информация за поискано финансиране от органи на съдебната власт – участници в Образователната програма „Съдебната власт – информиран избор и граждански доверие. Отворени съдилища и прокуратури” през учебната 2016/2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение Информацията за поисканото финансиране от органите на съдебната власт – участници в Образователната програма „Съдебната власт – информиран избор и граждански доверие. Отворени съдилища и прокуратури” през учебната 2016/2017 г.
2.2. Изпраща Информацията за поисканото финансиране в табличен вид на Комисия „Бюджет и финанси“, по компетентност и за осигуряване на поисканото финансиране.
2.3. Възлага на експертите от дирекция „Публична комуникация“ и дирекция „Информационни технологии и съдебна статистика“ да изготвят електронен вариант на проект на грамота/сертификат за участие в Образователната програма „Съдебната власт – информиран избор и гражданско доверие. Отворени съдилища и прокуратури“. Одобреният проект да бъде предоставен за отпечатване и връчване на всички ученици, участници в Програмата през 2016/2017 г.
2.4. Изпраща писмо до МОН с молба да бъде предоставена информация за общия брой на учениците в Образователната програма, с цел преценка на възможността за закупуване на Конституция на РБ за награден фонд в предвидени мероприятия от органите на съдебната власт; определяне на тираж, за отпечатване на информационни брошури за всички органи, участници в програмата, както и изработка на значки с надпис „ВСС – Отворени съдилища и прокуратури“ за учениците - участници в Програмата.
2.5. Предлага на Комисия „Бюджет и финанси“ да разреши осигуряване на награден фонд в размер на 32 хил. лв. за инициативи, организирани от органите на съдебната власт при изпълнение на Образователната програма (по 200 лв. за 156 органа на съдебната власт съгласно справката за броя на участниците в Програмата към 13.02.2017 г.).
2.6. Препоръчва на органите на съдебната власт при обоснована необходимост от мултимедия или друга техника, същата да бъде поискана директно чрез мотивирана заявка по общоустановения ред. 

II. МЕЖДУНАРОДНА ДЕЙНОСТ:

3. ОТНОСНО: Писмо от Офиса на Европейската мрежа на съдебните съвети (ЕМСС) с покана за участие в четвърта среща на екипа по Проект 1 „Независимост и отчетност & качество на правосъдието – продължение“, която ще се проведе в периода 16-17 март 2017 г., гр. Виена, Австрия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ОПРЕДЕЛЯ за участие в срещата на екипа по Проект 1 „Независимост и отчетност & качество на правосъдието – продължение“, която ще се проведе в периода 16-17 март 2017 г., в гр. Виена, Австрия, следните лица: 
3.1.1. Юлия Ковачева – член на Висшия съдебен съвет;
3.1.2. ………….. – преводач от български на английски език и обратно.

3.2. Предлага на Пленума на Висшия съдебен съвет да КОМАНДИРОВА лицата по т. 1 за участие в срещата на екипа по Проект 1 „Независимост и отчетност & качество на правосъдието – продължение“, за периода 15-18 март 2017 г., в гр. Виена, Австрия.
3.3. Пътните разходи, разходите за три нощувки, разходите за дневни пари за 4 дни, разходите за медицински застраховки, както и разходите за хонорар на преводача са за сметка на Висшия съдебен съвет. 
3.4. ИЗПРАЩА преписката на комисия „Бюджет и финанси“, за сведение и по компетентност. 
3.5. Материалите да бъдат внесени за разглеждане в заседание на Пленума на Висшия съдебен съвет след сключване на договор за извършване на устни и писмени преводи за нуждите на ВСС и определяне на преводач за конкретната среща. 
Забележка: Съгласно Правилата за възстановяване на разходите за участие в дейностите на ЕМСС, за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

4. ОТНОСНО: Решение на Комисия „Професионална квалификация и и информационни технологии“ по протокол № 2 от 23.01.2017 г. относно определяне на представител за участие в семинар на Европейската мрежа на съдебните съвети (ЕМСС) на тема „Електронно правосъдие“, който ще се проведе на 31 март 2017 г. в гр. Амстердам, Холандия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Пленума на Висшия съдебен съвет да КОМАНДИРОВА за участие в семинар на Европейската мрежа на съдебните съвети на тема „Електронно правосъдие“, за периода 30.03.2017 г. – 01.04.2017 г. в гр. Амстердам, Холандия следните лица:
- Елка Атанасова – член на Висшия съдебен съвет
-…………………. – преводач от английски на български език и обратно
4.2. Пътните разходи, разходите за 2 нощувки, разходите за дневни пари за 3 дни, разходите за медицински застраховки на командированите лица, както и разходите за хонорар на преводача са за сметка на Висшия съдебен съвет.
4.3. ИЗПРАЩА преписката на комисия „Бюджет и финанси“, за сведение и по компетентност.
4.4. Материалите да бъдат внесени за разглеждане в заседание на Пленума на Висшия съдебен съвет след сключване на договор за извършване на устни и писмени преводи за нуждите на ВСС и определяне на преводач за конкретната среща. 

III. ПРАВНИ ВЪПРОСИ:

5. ОТНОСНО: Писмо от Министерство на правосъдието относно проект на Постановление на Министерски съвет за изменение и допълнение на актове на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерство на правосъдието и на Тарифа за държавните такси, които се събират от съдилищата по Гражданския процесуален кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Предлага на Пленума на Висшия съдебен съвет да СЪГЛАСУВА проекта на Постановление на Министерски съвет за изменение и допълнение на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерство на правосъдието и на Тарифа за държавните такси, които се събират от съдилищата по Гражданския процесуален кодекс.
5.2. Внася предложението за разглеждане в заседание на Пленума на Висшия съдебен съвет, насрочено за 16.02.2017 г.
5.3. Да се изпрати на Министерство на правосъдието информацията от отдел „Статистически анализ и обработка на данни“ за процедури за европейска заповед за запор на банкови сметки, както и за дела по чл. 22, т. 3 от Тарифата за държавните такси, които се събират от съдилищата по Гражданския процесуален кодекс, ведно с решението на Пленума на Висшия съдебен съвет
6. ОТНОСНО: Решение на Пленума на Висшия съдебен съвет относно Процедура за участие на членове на Гражданския съвет към ВСС в заседанията на Пленума и колегиите на ВСС и комисиите към тях, за съгласуване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Дава възможност на членовете на комисията да изразят предложения и становища по Процедурата за участие на членове на Гражданския съвет към ВСС в заседанията на Пленума и колегиите на ВСС и комисиите към тях, за следващото заседание.

7. ОТНОСНО: Доклад от наблюдението от представители на Съюза на съдиите в България върху провеждането на 14 и 21 януари 2017 г. на избора на член на Висшия съдебен съвет от квотата на прокурорите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага на Комисия „Професионална квалификация и информационни технологии“ да се проведе съвместно заседание на 20.02.2017 г. в 15:00 ч., за разглеждане на поставения въпрос.

8. ОТНОСНО: Конспект по право на Европейския съюз и в областта на правата на човека.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Да се изпрати писмо до декана на юридическия факултет на Софийски Университет „Св. Климент Охридски“ с молба за спешна подготовка на конспект по право на Европейския съюз и в областта на правата на човека, съгласно чл. 183, ал. 2, т. 2 от Закона за съдебната власт, необходим като основа за подготовка на писмен изпит за младши съдии, младши прокурори и младши следователи. 

9. ОТНОСНО: Решение на Комисия „Бюджет и финанси“ по протокол № 7 от 9.02.2017 г., т.1 относно предоставяне на информация от постоянните комисии на ВСС за нови дейности за периода 2018 – 2020 г., които досега не са предвиждани в бюджета на ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. В правомощията на комисията не се предвиждат нови дейности за периода 2018 – 2020 г., които до сега не са предвиждане в бюджета на ВСС.

ДОПЪЛНИТЕЛНИ ТОЧКИ:

10. ОТНОСНО: Писмо от Министерство на правосъдието относно включване на магистрати в Екипа на Министерството на правосъдието за Българското председателство на Съвета на ЕС през 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
10.1. Писмото от Министерство на правосъдието относно включване на магистрати в Екипа на Министерството на правосъдието за Българското председателство на Съвета на ЕС през 2018 г. да се изпрати на председателя на Върховния касационен съд и на главния прокурор на Република България, по компетентност.

ПРЕДСЕДАТЕЛ
НА КОМИСИЯТА:		/П/     
                 ЮЛИАНА КОЛЕВА